17 Bala Psalme 45:16. ‘Dikgarebe tšeo e lego bagwera’ ba monyadiwa wa Kriste wa legodimong di tla ba le lebaka le lengwe la go thaba ge di bona lenyalo leo le di tlišetša ditšhegofatšo lefaseng le lefsa. Kgoši yeo e lego Monyadi e tla tliša diphetogo lefaseng gomme ya tsoša “borakgolokhukhu” ba yona ba mo lefaseng bao e tlago go ba “barwa” ba yona ba mo lefaseng. (Joh. 5:25-29; Baheb. 11:35) Gare ga bona e tla kgetha ba bangwe gore e be “dikgošana lefaseng ka moka.” Ga go pelaelo gore Kriste o tla kgetha ba bangwe gare ga bagolo bao ba botegago lehono gore ba etelele pele lefaseng le lefsa.—Jes. 32:1. Molala Palema e tsebega gape ka la Morogo wa Aebori ya Palema ka lebaka la go tiya, peu ya go swana le aebori ye tšhweu. Dipeu di phatlaladitšwe sebaka se se kgolo ke ditlou tša go sepelasepela ka maloko a tšona.